Mukuļi
Mukuļi (ka Mukules, latgali keeles Mukulis või Mukuli) on küla (skrajciems ehk hajaküla) Lätis Rēzekne piirkonnas Viļāni vallas. Küla asub valla idaosas maantee A12 ääres. Mukuļi jääb valla keskusest Viļānist 7,2 ning Riiast 219,3 kilomeetri kaugusele. Aastail 2009–2021 kuulus küla Viļāni piirkonda. Külas kasvavad Mukuļi mõisa künnapuu (ümbermõõt 5,5 m) ja Dravase mänd (ümbermõõt 3,7 m) on looduskaitse all. Aastal 2020 oli külas 11 elanikku.